CELEX: 32018R0148
Language: fi
Date: 2017-09-27 00:00:00
Title: Komission delegoitu asetus (EU) 2018/148, annettu 27 päivänä syyskuuta 2017, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II, III ja IV muuttamisesta

31.1.2018   
            
            
               FI
            
            
               Euroopan unionin virallinen lehti
            
            
               L 26/8
            
         KOMISSION DELEGOITU ASETUS (EU) 2018/148,
   annettu 27 päivänä syyskuuta 2017,
   yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II, III ja IV muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 5 artiklan 3 kohdan, 10 artiklan 5 kohdan ja 17 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EU) N:o 978/2012 4 artiklassa vahvistetaan perusteet tullietuuksien myöntämiselle yleisen tullietuusjärjestelmän, jäljempänä ’GSP-järjestelmä’, yleisen menettelyn mukaisesti.
            
         
               (2)
            
            
               Asetuksen (EU) N:o 978/2012 4 artiklan 1 kohdan a ja b alakohdan säännösten mukaan maa, jonka Maailmanpankki on luokitellut korkean tulotason tai ylemmän keskitulotason maaksi kolmena peräkkäisenä vuotena, tai maa, joka on edunsaajana etuuskohteluun perustuvassa markkinoillepääsyjärjestelyssä, jonka tullietuudet ovat samat tai paremmat kuin GSP-järjestelmässä käytännössä kaiken kaupan osalta, ei ole oikeutettu GSP-järjestelmän mukaisiin etuuksiin.
            
         
               (3)
            
            
               Asetuksen (EU) N:o 978/2012 1 artiklan 2 kohdan a alakohdassa tarkoitettujen GSP-järjestelmän yleisen menettelyn edunsaajamaiden luettelo vahvistetaan kyseisen asetuksen liitteessä II. Asetuksen (EU) N:o 978/2012 5 artiklan 2 kohdan mukaisesti liitettä II tarkastellaan viimeistään kunkin vuoden tammikuun 1 päivänä. Tarkastelussa olisi otettava huomioon muutokset edunsaajamaiden taloudessa, kehityksessä tai kaupassa 4 artiklassa vahvistettujen perusteiden mukaisesti.
            
         
               (4)
            
            
               Asetuksen (EU) N:o 978/2012 5 artiklan 2 kohdan mukaisesti GSP-edunsaajamaalle ja talouden toimijoille on annettava riittävästi aikaa tehdä asiaankuuluvat mukautukset, joita maan aseman muuttuminen GSP-järjestelmässä edellyttää. Sen vuoksi GSP-järjestelmän soveltamista jatketaan vuoden ajan siitä päivästä, jona kyseisen maan 4 artiklan 1 kohdan a alakohdassa tarkoitettu aseman muuttuminen tulee voimaan, ja kahden vuoden ajan 4 artiklan 1 kohdan b alakohdassa tarkoitetun etuuskohteluun perustuvan markkinoillepääsyjärjestelyn soveltamisen alkamispäivästä.
            
         
               (5)
            
            
               Maailmanpankki on luokitellut Paraguayn ylemmän keskitulotason maaksi vuosina 2015, 2016 ja 2017. Sen vuoksi Paraguay ei enää täytä asetuksen (EU) N:o 978/2012 4 artiklan 1 kohdan a alakohdan mukaisia GSP-edunsaajamaan aseman edellytyksiä, joten se olisi poistettava asetuksen (EU) N:o 978/2012 liitteestä II siten, että soveltaminen alkaa 1 päivänä tammikuuta 2019.
            
         
               (6)
            
            
               Etuuskohteluun perustuvaa markkinoillepääsyjärjestelyä alettiin soveltaa Norsunluurannikkoon 3 päivänä syyskuuta 2016, Swazimaahan 10 päivänä lokakuuta 2016 ja Ghanaan 15 päivänä joulukuuta 2016. Sen vuoksi 4 artiklan 1 kohdan b alakohdan mukaisesti myös Norsunluurannikko, Swazimaa ja Ghana olisi poistettava asetuksen (EU) N:o 978/2012 liitteestä II siten, että soveltaminen alkaa 1 päivänä tammikuuta 2019.
            
         
               (7)
            
            
               Asetuksen (EU) N:o 978/2012 9 artiklan 1 kohdassa säädetään kestävää kehitystä ja hyvää hallintoa edistävän erityisen kannustusmenettelyn, jäljempänä ’GSP+’, mukaisten tullietuuksien myöntämistä koskevista kelpoisuusvaatimuksista GSP-edunsaajamaille. GSP+-edunsaajamaiden luettelo vahvistetaan asetuksen (EU) N:o 978/2012 liitteessä III.
            
         
               (8)
            
            
               Koska Paraguay menettää GSP-edunsaajamaan aseman 1 päivänä tammikuuta 2019, se ei enää ole myöskään asetuksen (EU) N:o 978/2012 9 artiklan 1 kohdan mukainen GSP+-edunsaajamaa. Paraguay olisi sen vuoksi poistettava kyseisen asetuksen liitteestä III siten, että soveltaminen alkaa 1 päivänä tammikuuta 2019.
            
         
               (9)
            
            
               Asetuksen (EU) N:o 978/2012 17 artiklan 1 kohdassa säädetään, että maa, jonka Yhdistyneet kansakunnat, jäljempänä ’YK’, on määrittänyt vähiten kehittyneeksi maaksi, saa vähiten kehittyneitä maita koskevan erityisen menettelyn mukaisia tullietuuksia (Everything But Arms arrangement, jäljempänä ’EBA’). EBA-edunsaajamaiden luettelo on mainitun asetuksen liitteessä IV.
            
         
               (10)
            
            
               YK poisti Päiväntasaajan Guinean vähiten kehittyneiden maiden luettelosta 4 päivänä kesäkuuta 2017. Päiväntasaajan Guinea ei näin ollen enää täytä asetuksen (EU) N:o 978/2012 17 artiklan 1 kohdan mukaisia EBA-edunsaajamaan aseman edellytyksiä, joten se olisi poistettava kyseisen asetuksen liitteestä IV. Päätöstä Päiväntasaajan Guinean poistamisesta EBA-edunsaajamaiden luettelosta olisi asetuksen (EU) N:o 978/2012 17 artiklan 2 kohdan mukaisesti alettava soveltaa kolmen vuoden siirtymäkauden kuluttua tämän asetuksen voimaantulopäivästä eli 1 päivänä tammikuuta 2021.
            
         
               (11)
            
            
               Lisäksi Maailmanpankki luokitteli Päiväntasaajan Guinean korkean tulotason maaksi vuonna 2015 ja ylemmän keskitulotason maaksi vuosina 2016 ja 2017. Sen vuoksi Päiväntasaajan Guinea ei enää täytä asetuksen (EU) N:o 978/2012 4 artiklan 1 kohdan a alakohdan mukaisia GSP-edunsaajamaan aseman edellytyksiä, joten se olisi poistettava myös kyseisen asetuksen liitteestä II siten, että soveltaminen alkaa 1 päivänä tammikuuta 2021,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 978/2012 muuttaminen
   Muutetaan asetus (EU) N:o 978/2012 seuraavasti:
   
               1)
            
            
               Poistetaan liitteessä II seuraavat kirjainkoodit sarakkeesta A ja niitä vastaavat maan nimet sarakkeesta B:
               
                           CI
                        
                        
                           Norsunluurannikko
                        
                     
                           GH
                        
                        
                           Ghana
                        
                     
                           PY
                        
                        
                           Paraguay
                        
                     
                           SZ
                        
                        
                           Swazimaa
                        
                     
         
               2)
            
            
               Poistetaan liitteessä III seuraava kirjainkoodi sarakkeesta A ja sitä vastaava maan nimi sarakkeesta B:
               
                           PY
                        
                        
                           Paraguay
                        
                     
         
               3)
            
            
               Poistetaan liitteessä II ja IV seuraava kirjainkoodi sarakkeesta A ja sitä vastaava maan nimi sarakkeesta B:
               
                           GQ
                        
                        
                           Päiväntasaajan Guinea
                        
                     
         2 artikla
   Voimaantulo ja soveltaminen
   Tämä asetus tulee voimaan 1 päivänä tammikuuta 2018.
   Sen 1 artiklan 1 ja 2 kohtaa sovelletaan 1 päivästä tammikuuta 2019.
   Sen 1 artiklan 3 kohtaa sovelletaan 1 päivästä tammikuuta 2021.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä syyskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 303, 31.10.2012, s. 1.